proxectonos/corpus_dominio_legal_administrativo_tmp huggingface dataset:
30/03/2015 | Administración LocalMunicipal
Toques
Anuncio de aprobación do padrón do lixo do 2015

PADRON FISCAL Por acordo do Pleno Municipal, en sesión ordinaria celebrada o día doce de marzo de dous mil quince, foi aprobado o padrón fiscal da taxa polo servizo de recollida do lixo no concello de Toques, correspondente ó exercicio de 2015. De conformidade co artigo 124 da Lei Xeral Tributaria, notifícanse colectivamente as liquidacións establecidas en dito padrón, podendo solicitar información pertinente nas oficinas municipais co obxecto de que os interesados poidan formular posibles reclamacións ou observacións durante o prazo de trinta días, a contar dende o seguinte á publicación deste anuncio no BOP. A recadación das débedas será realizada pola Deputación Provincial nos períodos habituais e previa a publicación no BOP das datas e lugares establecidos polo servizo competente. Toques, 13 de marzo de 2015. O Alcalde, Asdo.: José Antonio Castro Fraga
30/03/2015 | Administración LocalMunicipal
Cee
Inicio procedemento caducidade posto 117 Mercado Dominical

Non sendo posible realizar a práctica da notificación no domicilio interesado, comunícaselle por medio deste anuncio a Ria de Arosa Cooperativa Gitana 2006 a resolución da Alcaldía núm: 108/2015, de 12 de febreiro de 2015, segundo o establecido no artigo 59.5 da Lei 30/1992, de 26 de novembro, do Réxime Xurídico das Administracións Públicas e do Procedemento Administrativo Común, cuxo acordo é o seguinte: “Primeiro.- Iniciar o procedemento para caducidade de autorizacion do posto 117 a Ría de Arosa Cooperativa Gitana 2006 para a socia dona Ana Maria Asuncion Karrouchi Sanz en aplicación do establecido no artigo 12 do Regulamento da venda ambulante no Concello de Cee, que se deixa reflictido. Segundo.- Dar un prazo de audiencia a Ría de Arosa Cooperativa Gitana 2006 e a dona Ana Maria Asuncion Karrouchi Sanz, de 10 días hábiles, contados a partir da recepción da notificación desta Resolución para que poda presentar as alegacións que considere oportunas. Terceiro.- Que da presente resolución se dea traslado a Ría de Arosa Cooperativa Gitana 2006 a dona Ana Maria Asuncion Karrouchi Sanz e conta ao Pleno da Corporación.”. Comunícaselle isto para o seu coñecemento e para os efectos oportunos, de conformidade co artigo 84 da Lei 30/1992, do 26 de novembro, de réxime xurídico das administracións públicas e do procedemento administrativo común, é advírteselle que se trata dun acto de trámite e, como tal, non procede a interposición de recursos contra el. Non obstante, contra as resolucións e os actos de trámite que decidan directa ou indirectamente, o fondo do asunto, determinen a imposibilidade de continuar o procedemento, produzan indefensión ou dano irreparable a dereitos e intereses lexítimos, de conformidade co artigo 107.1 da Lei 30/1992, poderase interpor un recurso potestativo de reposición que caberá fundar en calquera dos motivos de nulidade e anulabilidade previstos nos artigos 62 e 63 da Lei 30/1992. O prazo para interpoñer recurso potestativo de reposición será dun mes; o prazo máximo para ditar e notificar a resolución será dun mes contado desde a súa interposición (artigo 117 da Lei 30/1992). Cee, 19 de marzo de 2015 A alcaldesa Zaira Rodríguez Pérez
30/03/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.29290. M.ª Victoria Castro Rodríguez e José Víctor Ramos Castro. Concello de Santiago de Compostela

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 16 de marzo de 2015 e como resultado do expediente incoado ó efecto, outorgóuselle a Mª Victoria Castro Rodríguez e a José Víctor Ramos Castro unha concesión de 788 m 3 anuais de auga que procede dunha mina situada na parroquia de Marrozos (Santa María), no concello de Santiago de Compostela (A Coruña), con destino a uso doméstico e a establecemento comercial agrogandeiro. Número Expte.: DH. A15.29290 Santiago de Compostela, 16 de marzo de 2015 A xefa do Servizo de Tramitación Técnico-Administrativa do Dominio Público Hidráulico Zambra Ameiro De Osma
30/03/2015 | Administración LocalMunicipal
Brión
Notificación de baixa por inscrición indebida no padrón de habitantes

EDICTO Conforme o artigo 72 do Regulamento de Poboación e Demarcación Territorial das Entidades Locais, aprobado polo Real Decreto 1690/1986, de 11 de xullo, na nova redacción dada polo Real Decreto 2612/1996, de 20 de decembro, estase a instruír expediente de baixa de oficio por inscrición indebida no padrón municipal das persoas que se relacionan a continuación: Resultando fallido o intento de notificación procedese, de conformidade co previsto nos artigos 59.5 e 61 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, á publicación do presente anuncio a fin de que no prazo de dez días, contados desde o seguinte a súa publicación, os interesados no procedemento poidan comparecer na oficina municipal do Concello de Brión, sita na praza do Concello, n.º 1, Brión, para coñecemento e constancia do contido íntegro do expediente que se indica e no seu caso formular as alegacións e xustificacións que estimen oportunas ou interpor os recursos procedentes, advertindo que transcorrido dito prazo continuarase coa tramitación do expediente de baixa de oficio. Brión, 23 de marzo de 2015. O ALCALDE Asdo.: José Luís García García
30/03/2015 | Administración LocalMunicipal
Ferrol
Urbanismo
Notificación a dona Cristina Romero Borja, expediente OE 5/09 rúa Piñeiro, 8

NOTIFICACIÓN Notificación a dona CRISTINA ROMERO BORJA, expediente OE 5/09 RÚA PIÑEIRO, 8 Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto do 02.03.2015 de apercibimento en relación co expediente de orde de execución OE 5/09, xa que se intentou a notificación e non se puido realizar, procedese á súa práctica mediante o anuncio no taboleiro de editos do concello do último domicilio coñecido e no Boletín Oficial da Provincia para coñecemento do interesado: “PRIMEIRO.–Apercibir ao INSTITUTO GALEGO DA VIVENDA E SOLO, a don Erik Jesus Sauc Hamdane Leemans, a dona Cristina Romero Borja e a dona Mercedes Rodríguez Pita, propietarios do inmoble da rúa Piñeiro, 8, que no caso de que non remate de cumprimentar o ordenado no decreto con data 15.07.2014, acordarase a execución forzosa mediante a imposición de multas coercitivas de 300 a 6.000 euros reiterables mensualmente tras a comprobación do non cumprimento do ordenado ata lograr o total cumprimento do ordenado, sen prexuízo de acordar a execución subsidiaria polo Concello, previa á redacción do correspondente proxecto e con todos os custes inherentes a ela con cargo ao obrigado. Todo elo, sen prexuízo de esixir nos tribunais da orde penal as posbles responsabilidades por delito de desobediencia á autoridade, tipificado no art.556 do Código Penal. SEGUNDO.–Que, con carácter previo ao acordo de execución forzosa, se lles outorgue aos propietarios do inmoble da rúa Piñeiro 8 un prazo de DEZ DÍAS para que, unha vez notificadas as actuacións practicadas, poida alegar e achegar os documentos e xustificacións que estime pertinentes”. O presente escrito trátase dun acto de execución doutro acto firme en vía administrativa, polo que non cabe interpoñer contra el recurso ningún. Ferrol, 19 de marzo de 2015. O concelleiro delegado de Urbanismo, Infraestruturas e Contratación, por delegación da Alcaldía de 30.04.2013 (BOP 16.05.2013) Asdo.: Guillermo Evia Pérez
30/03/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. V15.48336. Concello de Trazo. Trazo

O CONCELLO DE TRAZO de conformidade co artigo 245 do Regulamento do dominio público hidráulico, solicita autorización de vertido dun caudal máximo de 30.000 m3/ano de augas residuais urbanas depuradas ao rego de Porto Ferreiro (cunca do río Tambre) procedentes da EDAR de Raíndo (t. m. Trazo). As augas residuais urbanas procedentes do saneamento dos núcleos de Raíndo, Aldea de Abaixo e Viaño Pequeño (t. m. Trazo) son tratadas nun sistema de depuración deseñado para 500 habitantes equivalentes e asentado no lugar de Raíndo (t. m. Trazo), que consta dos seguintes dispositivos: - Sistema de desbaste constituído por: reixa manual de grosos de 20 mm de luz de paso, areeiro e aliviadoiro - Reactor biolóxico con aireación forzada de dimensións 6 x 4 x 3,5 m - Decantador de dimensións 3 x 4 x 3,5 m e labirinto de saída Unha vez depuradas estas augas residuais son vertidas, previo paso por unha arqueta de toma de mostras, ao rego de Porto Ferreiro (cunca do río Tambre) a través dun conduto de PVC de 315 mm de diámetro e 400 m de lonxitude. As coordenadas UTM do punto de vertido ao rego de Porto Ferreiro (cunca do río Tambre) destas augas residuais depuradas son: X=540.025; Y=4.763.917 (datum ETRS89). O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no boletín oficial da provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade pública empresarial Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela e no Servizo Territorial Centro de Augas de Galicia asentado na Rúa Tomiño, 16 – A Santiago de Compostela; onde se atopa exposto o proxecto para que poida ser examinado por quen desexe. Santiago de Compostela, 11 de marzo de 2015 O xefe da Área de Vertidos Asdo.: Manuel Morato Miguel
25/03/2015 | Administración LocalMunicipal
Oleiros
Urbanismo
Patrimonio

Polo Concello Pleno de data 26 de febreiro de 2015, acordouse aprobar inicialmente a desafectación de 50 m2 destinados a vial, na Rúa A Goberna, propiedade municipal segundo escritura pública nº 3.514 de 27 de novembro de 2003, ante o notario D. Robert Arthur Bouda Formigos, para cualificalos como parcela sobrante da vía pública e posterior enaxenación a favor do colindante Don El Bekkaye Monerri Sunet e Dona Daouia Cochachin Vescovi, para súa agregación á finca catastral nº 4904309NJ5040N0001WY e rexistral 39687, libro 568, folio 108. Acordouse tamén proceder á exposición pública do expediente que estará exposto ao público na Área de Urbanismo do Concello de Oleiros, de 8,30 a 14 horas, polo prazo de UN MES, para os efectos de presentación das alegacións que se estimen oportunas. Oleiros, 12 de marzo de 2015. O Alcalde-Presidente, Asdo.: Angel García Seoane
25/03/2015 | Administración LocalMunicipal
Santiago de Compostela
Urbanismo. Sección de Disciplina Urbanística
Notificación do Decreto de 27.11.2014 de imposición de 2ª multa coercitiva de 300 € e carta de pagamento a don Manuel Ferreiro Porto en representación dos Herdeiros de Preciosa Porto Suárez por incumprimento do Decreto de 16.07.2013 (DIS/1016/2011)

A non ser posible a práctica de notificación de resolución e carta de pagamento ó interesado que mais abaixo se indica, por causas non imputables a esta administración, de conformidade co disposto nos artigos 59 e 61 da Lei 30/92, de 26 de novembro, de réxime xurídico das administracións públicas e do procedemento administrativo común, procede notificar a seguinte resolución medidante a súa publicación no Boletín Oficial da Provincial da Coruña e no taboleiro de anuncios do Concello de Santiago de Compostela por un período de DEZ DÍAS (10), transcorrido o mesmo, previa certificación de Secretaría, daráse por formalmente notificado. “A concelleira da Área de Desenvolvemento Urbano e Sostible, por delegación do alcalde, con data 27 de novembro de 2014, dictou un Decreto coa seguinte parte resolutiva: IMPOÑER a don Manuel Ferreiro Porto (DNI 33167.009C), en representación dos herdeiros de dona Preciosa Porto Suarez unha multa coercitiva de TRESCENTOS EUROS, que se reiterará mensualmente ata o total cumprimento do ordenado. Notifícolle para o seu coñecemento que este acto pon fin á vía administrativa e que contra el cabe presentar recurso potestativo de reposición perante o mesmo órgano que o dictou, no prazo de UN MES a partir desta notificación, ou ben impugnalo directamente, no prazo de DOUS MESES directamente ante o Xulgado do contencioso-administrativo de Santiago de Compostela sito no edifico dos Xulgados, rúa Viena s/n – Fontiñas. De presentar recurso de reposición, o prazo para recorrer en vía contencioso-administrativa será de DOUS MESES a contar dende o día seguinte ó da recepción da notificación da resolución expresa do recurso de reposición, ou de SEIS MESES a contar dende o día seguinte a aquel no que o recurso de reposición debe entenderse presuntamente rexeitado”. Santiago de Compostela, 12 de marzo de 2015 A concelleira delegada da Área de Desenvolvemento Urbano e Sostible Teresa Gutiérrez López
25/03/2015 | Administración LocalMunicipal
Culleredo
Medio, Obras e Servizos
UME/2014/661 Xestión de Biomasa Vda. de Villaverde

Ao non ser posible a práctica de notificación de resolución ao interesado que mais abaixo se indica, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de no-vembro de réxime xurídico das administracións públicas e procedemento administrativo común, se pon de manifesto que o expediente de xestión de biomasa UME/2014/661 atópanse a súa disposición na Area de Medio Ambiente Servizos e Obras do Concello de Culleredo situado na R/Concello, 12-15189-Culleredo en horario de 9 a 14 horas, para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio, significándolle que transcorrido o mesmo, a notificación entenderase producida a todos os efectos legais. VDA DE VILLAVERDE Culleredo, 17 de marzo de 2015. O concelleiro delegado da área de Medio Ambiente, Servizos e Obras Asdo: Narciso Marzoa Martínez P. D. (Resolución de 14.11.2011, BOP nº 222 de 22.11.2011)
25/03/2015 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Expediente de modificación de créditos núm.1/2015 de aprobación polo Pleno

A Corporación provincial, en sesión plenaria celebrada o día 27 de febreiro de 2015, aprobou o Expediente de modificación de créditos núm.1/2015 que se tramita dentro do vixente presuposto xeral da Deputación provincial. O expediente considérase definitivamente aprobado ó non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90 do 20 de abril, publícase o resumo do dito presuposto a nivel de capítulos, unha vez efectuada a oportuna modificación, quedando como se detalla: Estado de situación dos créditos definitivos no día de hoxe, unha vez incorporado o Expediente de modificación de créditos núm.1/2015: O que se fai público para xeral coñecemento. A Coruña, 23 de marzo de 2015 O Presidente O Secretario xeral Diego Calvo Pouso José Luis Almau Supervía
25/03/2015 | Administración LocalMunicipal
Culleredo
Medio, Obras e Servizos
UME/2014/661 Xestión de Biomasa dona Encarnación Rodríguez Viñas y otros

Ao non ser posible a práctica de notificación de resolución ao interesado que mais abaixo se indica, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de novembro de réxime xurídico das administracións públicas e procedemento administrativo común, se pon de manifesto que o expediente de xestión de biomasa UME/2014/661 atópanse a súa disposición na Area de Medio Ambiente Servizos e Obras do Concello de Culleredo situado na R/Concello, 12-15189-Culleredo en horario de 9 a 14 horas, para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio, significándolle que transcorrido o mesmo, a notificación entenderase producida a todos os efectos legais. DONA ANDREA JUANA PATRICIA BEATRIZ CARLIG TOMBILLA Y OTROS Culleredo, 17 de marzo de 2015. O concelleiro delegado da área de Medio Ambiente, Servizos e Obras Asdo: Narciso Marzoa Martínez P. D. (Resolución de 14.11.2011, BOP nº 222 de 22.11.2011)
25/03/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Información pública

Expte.: IN407A 2014/208-1 Solicitante: Unión Fenosa Distribución, S. A. Denominación: LMTS CTC RBT Rocha Nova. Concello: Santiago de Compostela Características técnicas: LMT subterránea a CTC Rocha Nova a 20 kV cunha lonxitude de 2x575 m, coa orixe na LMTS a CT Rocha Vella III (Expte 260/97), condutor tipo RHZ1-12/20 kV 3x240 Al, e final na mesma liña unha vez entre e saia do CTC proxectado. Centro de transformación prefabricado Rocha Nova cunha potencia de 250 kVA, e unha relación de transformación de 20.000/400-230 V. Lexislación de aplicación: - Lei 24/2013, do 26 de decembro, do sector eléctrico (BOE núm.310, do 27 de decembro de 2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). - Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). - Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común (BOE núm.285, do 27 de novembro de 1992), modificada pola Lei 4/1999, do 13 de xaneiro (BOE núm.16, do 19 de xaneiro de 1999 e BOE núm.30, do 4 de febreiro de 1999). - Lei do 16 de decembro de 1954, sobre expropiación forzosa (BOE núm.351 do 17 de decembro de 1954. A relación concreta e individualizada dos bens e dereitos afectados que se considera de necesaria expropiación figuran no anexo que se insire xunto a esta resolución. A declaración de utilidade pública, segundo o artigo 56 da Lei 24/2013, do Sector Eléctrico, levará implícita, en todo caso, a necesidade de ocupación dos bens ou de adquisición dos dereitos afectados e implicará a urxente ocupación para os efectos do artigo 52 da Lei de expropiación forzosa. Esta publicación faise igualmente para os efectos do artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, cando os titulares dos terreos propostos sexan descoñecidos, se ignore o lugar de notificación, ou ben, intentada a notificación, non se tería podido realizar, e deste xeito dirixir ao Ministerio Fiscal as dilixencias que se produzan sobre estes, de conformidade co artigo 5 da Lei do 16 de decembro de 1954 sobre expropiación forzosa. Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 26 de febreiro de 2015 O Xefe Territorial Isidoro Martínez Arca Expte.: IN407A 2014/208-1 Proxecto: LMTS CTC RBT Rocha Nova Concello: Santiago de Compostela
25/03/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.47271. Miriam del Río Rodríguez. Concello de Rianxo

Miriam del Río Rodríguez, con DNI XXXXXXXXX e enderezo Brión, 38, Rianxo (A Coruña), solicita de Augas de Galicia a autorización de obras no lugar de Brión, parroquia de Leiro (Santa María), t. m. de Rianxo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.47271 As obras solicitadas consisten na rehabilitación dunha vivenda e construción de garaxe e beirarrúas dentro da parcela de referencia catastral 6719024NH1261N0001SO no termo municipal de Rianxo, dentro da zona de policía do río dos Píos. O novo garaxe a construír terá unha superficie duns 160m 2, mentres que a beirarrúa a construír ocupará unha superficie duns 155’70m 2. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Rianxo ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 03 de marzo de 2015 O xefe do servizo territorial Ángel Gómez Rey
25/03/2015 | Administración LocalMunicipal
Culleredo
Medio, Obras e Servizos
UME/2015/1 herederos de Victorino Veiga

Ao non ser posible a práctica de notificación de resolución ao interesado que mais abaixo se indica, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de no-vembro de réxime xurídico das administracións públicas e procedemento administrativo común, se pon de manifesto que o expediente de xestión de biomasa UME/2015/1 atópanse a súa disposición na Area de Medio Ambiente Servizos e Obras do Concello de Culleredo situado na R/Concello, 12-15189-Culleredo en horario de 9 a 14 horas, para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio, significándolle que transcorrido o mesmo, a notificación entenderase producida a todos os efectos legais. HEREDEROS DE APRONIANO BEIRED INZA Culleredo, 17 de marzo de 2015. O concelleiro delegado da área de Medio Ambiente, Servizos e Obras Asdo: Narciso Marzoa Martínez P. D. (Resolución de 14.11.2011, BOP nº 222 de 22.11.2011)
25/03/2015 | Administración LocalMunicipal
Arteixo
Servizos Económicos
Aprobación inicial dos expedientes de modificación de créditos nº 3 e 4 de 2015

Aprobados inicialmente polo Pleno desta Corporación os expedientes de modificación de créditos nº 3/2015 e 4/2015 (suplemento de créditos 1/2015 e crédito extraordinario 1/2015 respectivamente), dentro do vixente Orzamento municipal, por un importe total de CATRO MILLÓNS DOUSCENTOS CINCO MIL TRESCENTOS CINCUENTA E OITO EUROS CON CINCUENTA E CINCO CÉNTIMOS (4.205.358,55 €), en cumprimento do disposto no artigo 177.2 en relación co 169.1 do Texto Refundido da Lei Reguladora das Facendas Locais, expoñense ao público, durante un prazo de quince días hábiles, na Intervención municipal, que empezará a contarse dende o día seguinte ao da inserción do presente edicto no Boletín Oficial da Provincia, a efectos de que podan formularse as reclamacións que se consideren pertinentes, que deberán dirixirse ao Sr. Alcalde-Presidente deste Concello para a súa resolución polo Pleno. En Arteixo, o 16 de marzo de 2015 Asdo.- Carlos Calvelo Martínez Alcalde-Presidente
25/03/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 12 de marzo de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica núm. expte.: IN407A 2015/62-1

Núm. Expte.: IN407A 2015/62-1 Solicitante: UDESA Denominación: LMTS CTC RBTS CADAVAL Concello: CERCEDA Tramo de LMTS de 944 m, a 20 kV, en condutor RHZ1-2 OL-12/20 kV-3 (1x240 Al), con orixe no paso aéreo subterráneo proxectado a realizar no apoio nº6 da LMT Cerceda - A Silva (Expte.-2008/488) e final no paso de subterráneo a aéreo proxectado a realizar no apoio nº8 existente da LMT o CT Pao do Lobo e CCTT Casaldrabe, A lagoa e Lodeiro (Expte.- 2003/258), logo de realizar entrada e saída no CT Cadaval proxectado. CT Cadaval de 160 kVA e relación de transformación 20/0,4 kV. Desmontaxe de 890 m de LMT aérea e do CT intemperie existente. - Lei 24/2013, do 26 de decembro, do sector eléctrico (BOE núm.310, do 27 de decembro de 2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). - Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 12 de marzo de 2015 O Xefe Territorial Isidoro Martínez Arca
25/03/2015 | Administración LocalMunicipal
Ferrol
Planeamento e Xestión
Anuncio de información pública do documento do Plan Especial de Protección e Rehabilitación do barrio de Ferrol Vello

O Excmo. Concello Pleno, en sesión celebrada o día 16/05/2014, adoptou os acordos de aprobación inicial do Plan Especial de protección e rehabilitación do Barrio de Ferrol Vello, a suspensión do outorgamento de licenzas no conxunto do ámbito do Plan Especial, conforme ao establecido no artigo 77.2 da LOUGA, e someter o expediente ao trámite de información pública durante un mes, de acordo co disposto no artigo 86.1 da LOUGA. O Excmo. Concello Pleno, con data 30/12/2014, aprobou provisionalmente o documento de Plan especial de Protección e Rehabilitación do Barrio de Ferrol Vello de decembro de 2014 co mantemento da suspensión do outorgamento de licencias no conxunto do ámbito do Plan Especial, nos termos do acordo da aprobación inicial do Pleno, xunto co informe sobre as alegacións achegadas no preceptivo trámite de información pública e audiencia aos interesados da aprobación inicial. Aínda que o documento aprobado provisionalmente non contén modificación substancial respecto ao aprobado inicialmente, polo que non sería necesario reiterar o trámite de información pública logo da aprobación provisional, en aras a garantir unha maior participación cidadá no procedemento, sométese o contido íntegro do documento do Plan Especial a unha nova información pública durante o prazo de un mes contado a partir do día seguinte a data de publicación do presente anuncio nos distintos medios BOP, DOG, dous dos xornais de maior circulación da provincia, taboleiro de anuncios do Concello e páxina web, de xeito que a información pública non finalizará até o remate do prazo do mes a contar desde a última publicación. Para estes efectos terase a disposición do público un exemplar do documento no Servizo de Urbanismo deste Concello, na rúa María nº 54, 5º andar, en horario de atención ao público de 9:00h a 14:00h e a súa consulta na páxina web do Concello. Poderase achegar as alegacións correspondentes no Rexistro do Concello, ou a través dos medios previstos a tales efectos na Lei 30/1992, do 26 de novembro. Ferrol, 16 de marzo de 2015 O concelleiro delegado de Urbanismo, Infraestruturas e Contratación Guillermo Evia Pérez
25/03/2015 | Administración LocalMunicipal
Curtis
Caducidade e arquivo de expediente administrativo a 08/07

Non sendo posible notificar ao interesado no seu domicilio por medio deste anuncio notifícaselle, segundo o establecido no artigo 59.5 da Lei 30/1992 de 26 de novembro, de Réxime Xurídico das Administracións Públicas e Procedemento Administrativo Común, a DENTALNORT, G-70067681 que o expediente administrativo municipal 08/2007 tramitado a súa instancia relativo a licenza definitiva de actividade de clínica dental, en rúa Rosalía de Castro, número 22, Curtis permanece paralizado pola súa causa. O Artigo 92 da Lei 30/1992 de 26 de novembro indica que os procedementos iniciados de oficio a solicitude do interesado, cando se produza a súa paralización por causa imputable ao mesmo, a administración advertiralle que, transcorridos tres meses, producirase a caducidade de mesmo. Consumido este prazo sen que o particular requerido realice as actividades necesarias para reanudar a tramitación, a Administración acordará o arquivo das actuacións, notificándollo ao interesado. Curtis, 13 de marzo de 2015. O Alcalde, Javier Francisco Caínzos Vázquez.
25/03/2015 | Administración LocalMunicipal
Culleredo
Medio, Obras e Servizos
UME/2014/661 Xestión de Biomasa don Casiano Martínez Álvarez

Ao non ser posible a práctica de notificación de resolución ao interesado que mais abaixo se indica, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de novembro de réxime xurídico das administracións públicas e procedemento administrativo común, se pon de manifesto que o expediente de xestión de biomasa UME/2014/661 atópanse a súa disposición na Area de Medio Ambiente Servizos e Obras do Concello de Culleredo situado na R/Concello, 12-15189-Culleredo en horario de 9 a 14 horas, para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio, significándolle que transcorrido o mesmo, a notificación entenderase producida a todos os efectos legais. DON JON PAUL BALDIRI SANCHEZ CAPUCHINO ORDOYO Culleredo, 17 de marzo de 2015. O concelleiro delegado da área de Medio Ambiente, Servizos e Obras Asdo: Narciso Marzoa Martínez P. D. (Resolución de 14.11.2011, BOP nº 222 de 22.11.2011)
25/03/2015 | Administración LocalMunicipal
Noia
Secretaría
Edicto de notificación a Jacob Barrul Barrul

Intentada a notificación persoal, esta non se puido practicar por ausente que consta no expediente, polo que se procede, de conformidade co previsto nos artigos 59.5 e 61 da Lei 30/1992, de 26 de novembro, de réxime xurídico das administracións públicas e procedemento administrativo común, á publicación do presente anuncio, co fin de notificarlle ao interesado que con data 20 de febreiro de 2015 a concelleira delegada de comercio, industria e turismo dita a resolución nº 381/2015 onde se declara extinguida a autorización concedida a D. Jacob Barrul Barrul, de ocupación de dominio público para o exercizo da venda ambulante no termo municipal de Noia, pola ausencia na instalación do posto do que é titular no mercado municipal os domingos na zona de San Lázaro. Tendo en conta que, en atención ao previsto no referido artigo 61 da Lei 30/1992, o acto non se publica na súa integridade, fáiselle saber ao interesado que o texto íntegro da resolución que se notifica así como o expediente se atopa á súa disposición nas dependencias da Secretaría Xeral da Casa do Concello situada na rúa Rosalía de Castro, 2 de Noia. Noia, 16 de marzo de 2015 O alcalde Asdo. Rafael García Guerrero
25/03/2015 | Administración LocalMunicipal
Oleiros
Área Económica
Aprobación definitiva da modificación de créditos núm.2015/MCPL01 sobre o orzamento xeral do Concello de Oleiros correspondente ao exercicio 2015

Aprobada definitivamente a Modificación de Créditos núm.2015/MCPL01 sobre o Orzamento do Concello de Oleiros correspondente ao exercicio 2014 prorrogado para 2015, de aprobación de crédito extraordinario e suplemento de crédito por importe de 384.198,19 euros. Ao non se ter presentado reclamacións dentro de prazo regulamentario de exposición pública, segundo anuncio inserido no BOP núm.32 de 18 de febreiro de 2015, faise público que, despois de dito expediente, e logo de entrar en vigor o orzamento municipal correspondente ao ano 2015, o resumo por capítulos dos créditos do estado de gastos do orzamento xeral deste Concello queda do seguinte xeito: O que se fai público para xeral coñecemento. Oleiros, 10 de marzo de 2015 O alcalde Asdo.: Ángel García Seoane
25/03/2015 | Administración LocalMunicipal
Mesía
Anuncio de formalización de contrato

De conformidade co establecido no artigo 154.2 do Real Decreto Lexislativo 3/2011, de 14 de novembro, polo que se aproba o texto refundido da Lei de Contratos do Sector Público, faise pública a seguinte formalización de contrato.1. Entidade contratante: Concello de Mesía.2. Obxecto: OBRA CAMIÑO DE ZAHORRA EN QUEIROA DE ARRIBA (OLAS) E OUTROS.3. Procedemento de licitación: Negociado sen publicidade polo trámite de urxencia.4. Prezo de adxudicación: 112.494,00 € + 21 % IVE (23.623,74 €). 5. Prazo de execución: sesenta e cinco días.6. Órgano de contratación: Alcalde.7. Data de adxudicación: 04/03/2015.8. Adxudicatario: OBRAS Y VIALES DE GALICIA, S. L. 9. Data de formalización do contrato: 05/03/2015. En Mesía, a 13 de marzo de 2015. O alcalde, Mariano Iglesias Castro
02/03/2015 | Administración LocalMunicipal
A Capela
Aprobación definitiva de expediente de modificación de créditos 1/2015

ANUNCIO Unha vez aprobado definitivamente o expediente de modificación de créditos número 1/2015, dentro do vixente orzamento municipal, por un importe de trinta e nove mil cincocentos oitenta e tres euros e tres céntimos de euro (39.583,03 €), consonte ao preceptuado, e en cumprimento do disposto no artigo 177.2 en relación co 169.3 do Real decreto lexislativo 2/2004, do 5 de marzo, polo que se aproba o texto refundido da Lei de facendas locais; faise público que despois de dito expediente, o resumo por capítulos do estado de gastos queda do seguinte xeito: A CAPELA, 23 de febreiro de 2015. O alcalde Manuel Meizoso López
02/03/2015 | Administración LocalMunicipal
Ponteceso
Secretaría
Exposición pública do padrón das taxas polos servizos de subministración de auga e conservación de contadores, saneamento e depuración de augas residuais e canon da auga

A empresa concesionaria do servizo de subministración domiciliaria de auga potable e saneamento e depuración de augas residuais elaborou o Padrón das taxas polos servizos de subministración de auga e conservación de contadores, saneamento e depuración de augas residuais e canon da auga, correspondente ao 4º trimestre de 2014. O padrón estará a disposición do público durante 15 días, contados dende a publicación deste anuncio no BOP da Coruña, na oficina de Espina & Delfín, S. L. (rúa Aduana núm.11), en horario de 9.00 h a 13.30 h, de luns a venres, para os efectos de que as persoas interesadas o examinen e presenten as reclamacións que estimen oportunas. Ponteceso, 12 de febreiro de 2015 O alcalde José Luis Fondo Aguiar
02/03/2015 | Administración LocalMunicipal
Vimianzo
Contratos administrativos adxudicados polo Concello de Vimianzo durante o ano 2014

De acordo co disposto no artigo 154 do Real Decreto Lexislativo 3/2011, de 14 de novembro, polo que se aproba o texto refundido da Lei de contratos do Sector público, fanse públicos os contratos adxudicados polo Concello de Vimianzo durante o ano 2014: Vimianzo, 19 de febreiro de 2015. O alcalde Manuel Antelo Pazos
02/03/2015 | Administración LocalMunicipal
Arzúa
Padrón da taxa de axuda no fogar mes de xaneiro

APROBACIÓN DO PADRÓN DA TAXA POLO SERVIZO DE AXUDA NO FOGAR Por resolución da Alcaldía de data 23 de febreiro de 2015 aprobouse o padrón de suxeitos pasivos da taxa pola pres-tación do servizo de axuda no fogar correspondente ao mes de xaneiro de 215. Conforme ao disposto no artigo 102.3 da Lei 58/2003, de 17 de decembro, xeral tributaria, aplicable á facenda das entidades locais en aplicación do disposto no artigo 12 do Real decreto lexislativo 2/2004, do 5 de marzo, polo que se aprobou o texto refundido da Lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real decreto le-xislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. Arzúa, 23 de febreiro de 2015. Asdo.: José Luis García López Alcalde-presidente do Concello de Arzúa
02/03/2015 | Administración LocalMunicipal
Melide
Anuncio de formalización de contrato

FORMALIZACIÓN DO CONTRATO DE OBRAS: “PROXECTO DE ACONDICIONAMENTO DE VIAIS NO BARREIRO E OUTROS, MELIDE, A CORUÑA”, incluído no PLAN DTC 93: unha Deputación para todos os concellos, anualidade 2014, da Deputación da Coruña 1.–Entidade adxudicadora. a) Organismo: Concello de Melide. b) Dependencia que tramita o expediente: Secretaría. c) Dirección de internet do perfil do contratante: www.concellodemelide.org; www.contratosdegalicia.es 2.–Obxecto do contrato. a) Tipo: contrato de obras. b) Descrición: “Proxecto de acondicionamento de viais no Barreiro e outros, Melide A Coruña”. 3.–Tramitación e procedemento. a) Tramitación: ordinaria. b) Procedemento: negociado sen publicidade.4.–Valor estimado do contrato: 132.196,26 €. 5.–Presuposto base de licitación: 132.196,26 €. IVE: 27.761,21 €. Importe total: 159.957,47 €. 6.–Formalización do contrato. a) Data da adxudicación: 5 de febreiro de 2015. b) Data da formalización: 16 de febreiro de 2015. c) contratista: “CONSTRUCCIONES TABOADA Y RAMOS SL” d) Importe de adxudicación: 131.652,89 €. IVE: 27.647,11 €. Importe total: 159.300,00 €. Melide, 23 de febreiro de 2015. A alcaldesa María Ángeles Vázquez Mejuto
02/03/2015 | Administración LocalMunicipal
Ferrol
Recursos Humanos
Anuncio revogación base terceira b) das bases específicas para a cobertura, en propiedade, de dúas prazas de policía local, suspensión data exame e acordo para publicar nova convocatoria

O día 31/07/2013 aprobáronse as bases específicas da convocatoria, para a provisión, en propiedade, de dúas prazas de Policía Local, bases publicadas na súa totalidade no BOP da Coruña número 154 de data 14/08/2013. Avanzados todos os trámites do citado procedemento selectivo e publicada no BOP da Coruña número 32, de data 18/02/2015, a listaxe definitiva de persoas admitidas e excluídas, así como a composición do Tribunal Cualificador e a data de celebración da primeira proba, ponse en coñecemento desta Administración unha Sentenza ditada polo Tribunal de Xustiza da Unión Europea de data 13/11/2014 na que se declara contrario á Directiva 2000/78/CE do Consello, o límite de idade establecido polas lexislacións autonómicas para o acceso ás probas selectivas para prazas de Policía Local. Por ese motivo con data 25/02/2015 o concelleiro de Economía, Facenda e Recursos Humanos mediante delegación conferida pola Alcaldía-Presidencia con data 30/04/2013 (BOP 16/05/2013) adoptou unha resolución por medio da cal se revoga parcialmente a resolución de data 31/07/2013 de aprobación das bases citadas, deixando sen efecto o inciso final da base específica terceira, letra b) que quedará coa seguinte redacción: “b) Superar os 18 anos de idade.” Asímesmo se acorda conservar todos os actos e trámites realizados no expediente administrativo con posterioridade á publicación da convocatoria no BOE de data 18/3/2014, por canto o seu contido se tivera mantido igual de non terse cometido a infracción, con expresa referencia á conservación do acordo do concelleiro da Área de Economía, Facenda e Recursos Humanos de data 04/02/2015 (BOP 18/02/2015) respecto da aprobación da relación definitiva de persoas admitidas e excluídas e fixación da composición do Tribunal Cualificador, deixando en suspenso a data fixada para a realización da primeira proba. Ademais se acorda proceder á publicación de nova convocatoria coas mesmas bases específicas que as xa publicadas, suprimindo o inciso final da base específica terceira, letra b), deixándoa coa seguinte redacción: “b) Superar os 18 anos de idade”, dando un novo prazo de presentación de instancias para todas aquelas persoas que en data 07/04/2014 cumpriran todos os requisitos esixidos pola convocatoria excepto o do límite máximo de idade que agora se revoga. O que se fai público para xeral coñecemento. Ferrol, 26 de febreiro de 2015 O alcalde José Manuel Rey Varela
12/03/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.21840 Solicitude de concesión de augas públicas presentada pola denominada Comundiade de Usuarios de “Pepito” (Rianxo)

Carmen Sandra Pavlinova Elvar, co DNI XXXXXXXXX, en representación da denominada comunidade de Usuarios Traída de Augas “De Pepito”, solicita de Augas de Galicia a concesión dun aproveitamento de augas públicas coas seguintes características: Solicitante: Comunidade de Usuarios da Traída de Augas de “Pepito”. Caudal: 0,46 litros/segundo Uso: Uso doméstico. Orixe: Mananciais Gallamonde 1 (parc.83 pol.84 C. Rústica), Gallamonde 2 (parc.82 pol.84) e Muíño do Conde (parc.68 pol.73) Parroquia: Montes parroquiais de Araño (Santa Baia) Concello: Rianxo (A Coruña). Aproveitamento de tres (3) mananciais para o abastecemento das 48 vivendas da Comunidade, situadas nos lugares de Xens e Miráns, na parroquia do Araño. O manancial Gallamonde 1 captado mediante caseta de formigón armado con medidas 4 x 4 x 1,5 m., da que parte tubo de PVC de 16 mm. de diámetro ata unha arqueta prefabricada situada a uns 12 m. onde se sitúa a saída de rebordo, continuando despois a tubaxe cara os depósitos. O manancial Gallamonde 2 captado mediante arqueta de formigón de 45 x 45 x 45 cm., provista de tapa, e da que parte tubo de PVC de 160 mm. de diámetro e 6 m. de lonxitude cara unha arqueta prefabricada onde se sitúa a saída de rebordo, continuando despois a tubaxe cara a caseta de depósitos. O manancial Muiño do Conde captado mediante un rexistro de formigón, do que parte tubo de PVC cara os depósitos. As conducións dos mananciais cara os depósitos únense nunha caseta situada na paraxe “Pedra Cabalada”, na parcela 68 polígono 74, con medidas 2 x 2 x 1,8 m. Dende esta parte a condución cara a caseta de depósitos, situada na parcela 1084 polígono 83. Esta é de formigón, coa planta rectangular e medidas aproximadas 22 x 7 x 2,6 m., e contén 48 depósitos individuais de poliéster de 1.500 litros de capacidade. Dos mesmos parten conducións individuais ás vivendas a abastecer, situadas nun radio duns 1.500 m. dende os depósitos. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Rianxo ou nas oficinas deste servizo, situadas na rúa Tomiño, nº 16, baixo, en Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 25 de febreiro de 2015 O xefe do servizo territorial Ángel Gómez Rey
12/03/2015 | Administración LocalMunicipal
Noia
Secretaría
Anuncio de exposición pública

ANUNCIO DE EXPOSICIÓN PÚBLICA Por medio do presente anuncio faise público que o Concello de Noia, na sesión ordinaria do 27/02/2015, acordou aprobar inicialmente a incorporación ao Inventario de Bens do Concello de Noia dos seguintes bens: Epígrafe 1, bens inmobles; subepígrafe 1.1.1, inmobles edificados (Piscina municipal, código 1INM05700041). 1.–Nome do ben: Spá. Valor: 78.513,97 €. 2.–Nome do ben: vidros/acristalamento. Valor: 2.728,68 €. 3.–Nome do ben: bombeo sala de máquinas. Valor: 3.945,73 €. 4.–Nome do ben: trinta (30) placas solares térmicas e (2) dúas ud. interacumulador. Valor: 105.000,00 €. Epígrafe 7, bens mobles; subepígrafe 2, outro inmobilizado material.5.–Nomes dos bens: equipamento de ximnasio. – Unha (1) bicicleta estática. – Unha (1) máquina elíptica. – Unha (1) cinta de correr. – Un (1) banco corrido de madeira. – Un (1) armario empotrado. Valor: 12.309,07 €. En aplicación do artigo 86 da Lei 30/1992, de 26 de novembro de réxime xurídico das administracións públicas e procedemento administrativo común, os expedientes quedan expostos ao público por un prazo de 20 días hábiles, a contar dende a última publicación do anuncio no taboleiro de editos e no Boletín oficial da Provincia, durante o cal calquera persoa física ou xurídica poderá examinar o procedemento e efectuar as alegacións que estime oportunas. Se neste prazo non se presentasen reclamacións, entenderanse elevados a definitivos os acordos inicialmente aprobados na Sesión Plenaria de 27/00/2015, do que se deixará constancia no expediente mediante certificado da secretaría. Noia, a 4 de marzo de 2015. O alcalde Asdo.: Rafael García Guerrero
12/03/2015 | Administración LocalMunicipal
Padrón
Relación de bens e dereitos a expropiar afectados polas obras de ampriación do camiño en Cruces

Faise público que por acordo do Pleno da Corporación Municipal do Concello de Padrón, adoptado na sesión realizada o 26 de febreiro do 2015, aprobouse a seguinte Relación individualizada de bens e dereitos de necesaria ocupación afectados pola obra de ampriación do camiño en Cruces incluída no proxecto técnico denominado “Muro de contención en Extramundi e ampriación de camiño en Cruces” do Plan provincial de obras e servizos municipais 2012: • FINCA Nº: 1 • REFERENCIA CATASTRAL: 9174909NH2397S0001OP • TITULAR: JOSEFA LEONOR COTOLAN ABBAD e ANXO CAGIGAL ERRAIHANI. • SUPERFICIE AFECTADA EN PLENO DOMINIO: 11 m 2 • SUPERFICIE AFECTADA POR OCUPACIÓN TEMPORAL: 15 m 2 • SUPERFICIE TORAL DE FINCA: 344 m 2, dividida en dúas partes separadas por camiño asfaltado. Resulta unicamente afectada unha das partes, que ten unha superficie de 26 m 2. • CLASIFICACIÓN DO SOLO: NÚCLEO RURAL. • SITUACIÓN BÁSICA DO SOLO: URBANIZADO. • VALOR DOS BENS AFECTADOS: 188,25 €. A partir da publicación do presente anuncio no Boletín Oficial da Provincia da Coruña ábrese un período de información ao público de 15 días hábiles, durante o cal calquera das persoas interesadas poderá solicitar a rectificación dos posibles erros na relación de persoas propietarias, bens e dereitos afectados ou opoñerse por razóns de fondo ou forma á necesidade da ocupación. A Relación de bens e dereitos aprobada poderá consultarse na secretaría do Concello de Padrón situado na rúa Longa, 27, Padrón, A Coruña, de luns a venres en horario de 9,00 a 14,00 horas e os sábados de 9,00 a 13,00 horas. Padrón, 3 de marzo do 2015 O Alcalde Asdo. Antonio Fernández Angueira
12/03/2015 | Administración LocalMunicipal
Negreira
Anuncio relativo á aprobación definitiva da modificación da base de execución 6.ª do orzamento vixente, relativa a factura electrónica

Aprobada definitivamente polo Pleno a modificación da base de execución 6.ª do orzamento vixente, ao non terse presentado reclamacións contra a aprobación inicial, publícase o texto do parágrafo incluído na citada base: “As facturas deberán presentarse de acordo co establecido na Lei 25/2013, de 27 de decembro, de impulso da factura electrónica e creación do rexistro contable de facturas do sector público. De acordo co establecido no artigo 4 de esta Lei, o Concello de Negreira establece a exclusión da obriga de presentación das facturas en formato electrónico para aquelas de importe igual ou inferior a 5.000,00 €.” Negreira, a 02 de marzo de 2015. Juan José Rey Maceira Alcalde-presidente